A BIZOTTSÁG HATÁROZATA
(2009. november 30.)
hatálya tekintetében a 2008/866/EK határozat módosításáról
(az értesítés a C(2009) 9326. számú dokumentummal történt)
(EGT-vonatkozású szöveg)
(2009/862/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az élelmiszerjog általános elveiről és követelményeiről, az Európai Élelmiszer-biztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának i. alpontjára,
mivel:
(1)
Az egyes, emberi fogyasztásra szánt kéthéjú kagylók Peruból történő behozatalának felfüggesztését célzó sürgősségi intézkedésekről szóló, 2008. november 12-i 2006/866/EK bizottsági határozatot (2) bizonyos, Peruból importált kéthéjú kagylók Hepatitis A vírussal (HAV) való fertőzöttsége következtében fogadták el, miután megállapítást nyert, hogy ezek fogyasztása a Hepatitis A embereknél előforduló kitörését okozta. Ez a határozat eredetileg 2009. március 31-éig volt hatályos, de a 2008/866/EK határozatnak a határozat alkalmazási időtartama tekintetében történő módosításáról szóló, 2009. március 26-i 2009/297/EK bizottsági határozat (3) hatályát 2009. november 30-ig kiterjesztette.
(2)
A perui hatóságok tájékoztattak a Közösségbe irányuló kivitelre szánt kéthéjú kagylók termelésének hatékonyabb ellenőrzése érdekében hozott korrekciós intézkedésekről.
(3)
2009. szeptember 7-étől18-áig bizottsági ellenőrző látogatást hajtottak végre, hogy értékeljék az alkalmazott ellenőrző rendszert, amely az Európai Unióba történő kivitelre szánt kéthéjú kagylók és halászati termékek termelését szabályozza.
(4)
A látogatás során megállapítást nyert, hogy a perui hatóságok érvényesítik azokat a korrekciós intézkedéseket, amelyek a Hepatitis A kitörése utáni tájékoztatásban szerepeltek. Teljes mértékben felülvizsgálják a termelési területek kategorizálását, és a mintavételezési eljárás és ennek gyakorisága szempontjából felülvizsgálják a termelési területek monitoringját is. A felülvizsgálatok még mindig tartanak.
(5)
A fogyasztók egészségének védelme érdekében fenn kell tartani a 2008/866/EK határozat által előírt védintézkedéseket egészen addig, amíg a perui hatóságok végre nem hajtják a korrekciós intézkedéseket, és a Bizottság újabb helyszíni ellenőrzést nem végez. Ezért helyénvaló a 2008/866/EK határozat alkalmazását 2010. november 30-ig kiterjeszteni a Bizottság azon hatáskörének sérelme nélkül, hogy ezen intézkedéseket a perui helyzet alakulásáról szóló újabb adatoktól, illetve a saját szervezeti egységei által végzett vizsgálatok eredményétől függően módosítsa, hatályon kívül helyezze, vagy kiterjessze.
(6)
A 2008/866/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2008/866/EK határozat 5. cikkében a „2009. november 30-ig” időpont helyébe a „2010. november 30-ig” időpont lép.
2. cikk
Ennek a határozatnak a tagállamok a címzettjei.
Kelt Brüsszelben, 2009. november 30-án.